CELEX: 32007R1210
Language: sk
Date: 2007-10-17 00:00:00
Title: Nariadenie Komisie (ES) č. 1210/2007 zo 17. októbra 2007 , ktorým sa otvára výberové konanie na udelenie vývozných povolení systému A3 pre ovocie a zeleninu (paradajky, pomaranče, citróny, stolové hrozno a jablká)

18.10.2007   
            
            
               SK
            
            
               Úradný vestník Európskej únie
            
            
               L 274/3
            
         
      NARIADENIE KOMISIE (ES) č. 1210/2007
   zo 17. októbra 2007,
   ktorým sa otvára výberové konanie na udelenie vývozných povolení systému A3 pre ovocie a zeleninu (paradajky, pomaranče, citróny, stolové hrozno a jablká)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 2200/96 z 28. októbra 1996 o spoločnej organizácii trhu s ovocím a zeleninou (1), a najmä na jeho článok 35 ods. 3 tretí pododsek,
   keďže:
   
               (1)
            
            
               Nariadením Komisie (ES) č. 1961/2001 (2) sa určili podrobné pravidlá uplatňovania vývozných náhrad za ovocie a zeleninu.
            
         
               (2)
            
            
               Na produkty, ktoré Spoločenstvo vyváža, sa podľa článku 35 ods. 1 nariadenia (ES) č. 2200/96 v miere potrebnej na umožnenie ekonomicky významného vývozu môže vzťahovať vývozná náhrada, a to s prihliadnutím na obmedzenia vyplývajúce z dohôd uzatvorených v súlade s článkom 300 zmluvy.
            
         
               (3)
            
            
               V súlade s článkom 35 ods. 2 nariadenia (ES) č. 2200/96 je potrebné zabezpečiť, aby sa nenarušili obchodné toky, ktoré sa na základe režimu náhrad vytvorili už predtým. Z tohto dôvodu, ako aj vzhľadom na sezónny charakter vývozu ovocia a zeleniny je potrebné určiť pre jednotlivé produkty predpokladané množstvá v súlade s nomenklatúrou poľnohospodárskych produktov pre vývozné náhrady, ustanovenou nariadením Komisie (EHS) č. 3846/87 (3). Pri rozdeľovaní týchto množstiev sa musí zohľadniť, ako rýchlo podlieha príslušný produkt skaze.
            
         
               (4)
            
            
               Podľa článku 35 ods. 4 nariadenia (ES) č. 2200/96 sa pri stanovení náhrad zvážia tak daná situácia a vývojové trendy cien a dostupnosti ovocia a zeleniny na trhu Spoločenstva, ako aj ceny zaužívané v medzinárodnom obchode. Rovnako treba brať do úvahy náklady na uvedenie produktov na trh a na dopravu, ako aj ekonomické hľadisko plánovaného vývozu.
            
         
               (5)
            
            
               V súlade s článkom 35 ods. 5 nariadenia (ES) č. 2200/96 sa ceny na trhu Spoločenstva stanovia s prihliadnutím na najpriaznivejšie ceny z hľadiska vývozu.
            
         
               (6)
            
            
               Situácia v medzinárodnom obchode alebo špecifické požiadavky niektorých trhov môžu viesť k nevyhnutnej diferenciácii náhrady za daný produkt podľa miesta určenia daného produktu.
            
         
               (7)
            
            
               Paradajky, pomaranče, citróny, stolové hrozno a jablká tried Extra, I a II noriem akosti Spoločenstva sa môžu v súčasnosti vyvážať v hospodársky významných množstvách.
            
         
               (8)
            
            
               Aby sa zabezpečilo čo najefektívnejšie využitie dostupných zdrojov a s prihliadnutím na štruktúru vývozov Spoločenstva, je vhodné pristúpiť k výberovému konaniu a stanoviť pre príslušné obdobie smernú výšku náhrad a predpokladané množstvá.
            
         
               (9)
            
            
               Opatrenia stanovené v tomto nariadení sú v súlade so stanoviskom riadiaceho výboru pre čerstvé ovocie a zeleninu,
            
         PRIJALA TOTO NARIADENIE:
   Článok 1
   1.   Týmto sa otvára výberové konanie na udelenie vývozných povolení v systéme A3. Dotknuté produkty, lehota na predloženie ponúk, smerné sadzby náhrad a predpokladané množstvá sú stanovené v prílohe.
   2.   Povolenia vydané v rámci potravinovej pomoci uvedené v článku 16 nariadenia Komisie (ES) č. 1291/2000 (4) sa do oprávnených množstiev uvedených v prílohe k tomuto nariadeniu nezapočítavajú.
   3.   Platnosť povolení typu A3 sa končí 31. decembra 2007.
   Článok 2
   Toto nariadenie nadobúda účinnosť 25. októbra 2007.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. októbra 2007
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 297, 21.11.1996, s. 1. Nariadenie naposledy zmenené a doplnené nariadením Komisie (ES) č. 47/2003 (Ú. v. ES L 7, 11.1.2003, s. 64).
   
      (2)  Ú. v. ES L 268, 9.10.2001, s. 8. Nariadenie naposledy zmenené a doplnené nariadením (ES) č. 548/2007 (Ú. v. EÚ L 130, 22.5.2007, s. 3).
   
      (3)  Ú. v. ES L 366, 24.12.1987, s. 1. Nariadenie naposledy zmenené a doplnené nariadením (ES) č. 532/2007 (Ú. v. EÚ L 125, 15.5.2007, s. 7).
   
      (4)  Ú. v. ES L 152, 24.6.2000, s. 1.
   
      PRÍLOHA
      KTOROU SA OTVÁRA VÝBEROVÉ KONANIE NA UDELENIE VÝVOZNÝCH POVOLENÍ SYSTÉMU A3 PRE OVOCIE A ZELENINU (PARADAJKY, POMARANČE, CITRÓNY, STOLOVÉ HROZNO A JABLKÁ)
      
                  Lehota na predloženie ponúk: od 25. do 26. októbra 2007
               
            
                  Kód produktov (1)
                  
               
               
                  Miesto určenia (2)
                  
               
               
                  Smerná sadzba náhrady
                  (EUR/t)
               
               
                  Predpokladané množstvá
                  (t)
               
            
                  0702 00 00 9100
               
               
                  A00
               
               
                  30
               
               
                  5 000
               
            
                  0805 10 20 9100
               
               
                  A00
               
               
                  36
               
               
                  56 667
               
            
                  0805 50 10 9100
               
               
                  A00
               
               
                  60
               
               
                  16 667
               
            
                  0806 10 10 9100
               
               
                  A00
               
               
                  23
               
               
                  1 667
               
            
                  0808 10 80 9100
               
               
                  F04, F09
               
               
                  32
               
               
                  50 000
               
            
         (1)  Kódy produktov sú definované v nariadení Komisie (EHS) č. 3846/87 (Ú. v. ES L 366, 24.12.1987, s. 1).
      
         (2)  Kódy miest určenia série „A“ sú definované v prílohe II k nariadeniu (EHS) č. 3846/87. Ostatné miesta určenia sú definované takto:
      
                  F04
               
               
                  :
               
               
                  Hongkong, Singapur, Malajzia, Srí Lanka, Indonézia, Thajsko, Taiwan, Papua – Nová Guinea, Laos, Kambodža, Vietnam, Japonsko, Uruguaj, Paraguaj, Argentína, Mexiko, Kostarika.
               
            
                  F09
               
               
                  :
               
               
                  Tieto miesta určenia: Nórsko, Island, Grónsko, Faerské ostrovy, Albánsko, Bosna a Hercegovina, Chorvátsko, Bývalá juhoslovanská republika Macedónsko, Srbsko, Čierna hora, Arménsko, Azerbajdžan, Bielorusko, Gruzínsko, Kazachstan, Kirgizsko, Moldavsko, Rusko, Tadžikistan, Turkménsko, Uzbekistan, Ukrajina, Saudská Arábia, Bahrajn, Katar, Omán, Spojené arabské emiráty (Abú Zabí, Dubaj, Šardžá, Adžmán, Umm al-Kuvajn, Rás al-Chajmá a Fudžajra), Kuvajt, Jemen, Sýria, Irán, Jordánsko, Bolívia, Brazília, Venezuela, Peru, Panama, Ekvádor a Kolumbia, africké krajiny a územia okrem Južnej Afriky, miesta určenia uvedené v článku 36 nariadenia Komisie (ES) č. 800/1999 (Ú. v. ES L 102, 17.4.1999, s. 11).